CHG นิวไฮตั้งแต่เข้าตลาดฯ มองกำไรโตดีใน Q3/58 จากจำนวนผู้ป่วยสูง-มาร์จิ้นดี
CHG นิวไฮตั้งแต่เข้าตลาดฯ มองกำไรโตดีใน Q3/58 จากจำนวนผู้ป่วยสูง-มาร์จิ้นดี
20 ต.ค. 2558

ผู้สื่อข่าวรายงานว่า บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10.42 น. อยู่ที่ระดับ 2.38 บาท บวก 0.80 บาท หรือ 3.48% ด้วยมูลค่าซื้อขาย 127.63 ล้านบาท ราคาหุ้นปรับตัวสูงสุดนับตั้งแต่เข้าตลาดหลักทรัพย์เมื่อวันที่ 16 พ.ค. 2556

บล.ธนชาต ระบุในบทวิเคราะห์ฯวันนี้ (20 ต.ค.) ว่า แนะซื้อหุ้น CHG คาดว่าจะมีกำไรที่เติบโตดีในไตรมาส 3/58 ที่ 150 ล้านบาท เพิ่มขึ้น 17%เทียบช่วงเดียวกันของปีก่อนและ 5%เทียบไตรมาสก่อนหน้าปัจจัยหลักผลักดันกำไรยังคงมาจากจำนวนผู้ป่วยที่สูง และอัตรากำไรที่ดีขึ้น รายได้ของ CHG คาดว่าจะเติบโต 15%เทียบช่วงเดียวกันของปีก่อนและ 4%เทียบไตรมาสก่อนหน้ามาอยู่ที่ 795 ล้านบาท ขณะที่อัตรากำไรจากการดำเนินงานคาดว่าจะเพิ่มขึ้นจาก 21.9% ในไตรมาส 3/57 และ 22.2% ในไตรมาส 2/58 มาอยู่ที่ 22.6% ในไตรมาส 3/58  
โดยยังคงเชื่อมั่นในเส้นทางการเติบโตในระยะยาว ด้วยคาดว่าจะเติบโตอย่างยั่งยืนที่ 18% ต่อปี ต่อเนื่องตลอดปี 2015-19 ขณะที่กำไรในระยะยาวคาดว่าจะแข็งแกร่งกว่าเดิมที่คาดไว้ โดยมีราคาเป้าหมาย DCF ใหม่ที่ 2.6 บาท/หุ้น
ทั้งนี้ มองว่าสองกลยุทธ์ที่ดีจะยังคงช่วยเพิ่มความสามารถในการทำกำไรของ CHG คาด CHG จะมี ROE มากกว่า 19% ในปี 58 และเพิ่มขึ้นไปอีก เพราะ CHG เน้นการให้บริการระดับตติยภูมิมากขึ้น CHG ประสบความสำเร็จอย่างมากในการให้การรักษาโรคหัวใจที่โรงพยาบาลจุฬารัตน์ 3 หลังจากการพัฒนามาเป็นเวลาสามปี และปัจจุบันกลายเป็นศูนย์หัวใจที่ครบวงจรที่สุด ใน จ.สมุทรปราการ ศูนย์หัวใจใหม่เพิ่งเปิดที่โรงพยาบาลชลเวชเมื่อกลางปีนี้ และอีกแห่งที่จุฬารัตน์ 11 จะเปิดในปีหน้า อีกทั้งโรงพยาบาลจุฬารัตน์ 3 ยังเป็นหนึ่งในโรงพยาบาลเอกชนเพียงไม่กี่แห่งในไทยที่มีศูนย์มะเร็งต่อมลูกหมากอีกด้วย
CHG ยังคงเน้นทำเลทางตะวันออกของกรุงเทพฯ ซึ่งจะช่วยให้ CHG บริหารเครื่องมืออุปกรณ์ สินทรัพย์ และกำลังคน ได้อย่างมีประสิทธิภาพสูงสุด